
LYHYET PERUSTELUT
Euroopan meriturvallisuusvirasto (EMSA) perustettiin vuonna 2002 asetuksella (EY) N:o 1406/2002. Sen tarkoituksena on vahvistaa EU:n oikeudellista kehystä kahden päätavoitteen osalta, jotka ovat meriturvallisuuden korkean tason saavuttaminen koko unionissa sekä pilaantumisen ehkäiseminen ja torjunta. Asetukseen on tehty muutoksia sen antamisen jälkeen, mutta EMSAsta vuonna 2017 tehdyn ulkoisen arvioinnin jälkeen todettiin, että on tarpeen antaa uusi asetus.

Ehdotuksella Euroopan parlamentin ja neuvoston asetukseksi (COM(2023) 269 final) EMSAn toimeksianto pyritään mukauttamaan EU:n lainsäädännön, tiedeyhteisön, merialan sekä sosiaalisten ja ympäristöön liittyvien painopisteiden viimeisimpään kehitykseen. Virasto on hoitanut aiempaan asetukseen kuulumattomia tehtäviä, joten on tärkeää saattaa tehtävät ajan tasalle ja tarjota tiettyä joustavuutta, jotta voidaan vastata merialan tuleviin tarpeisiin.

Tästä syystä valmistelija tukee asetusta ja haluaa kiinnittää huomiota seuraaviin seikkoihin:

	Valmistelija katsoo, että asetusehdotuksessa olisi viitattava meriturvallisuuteen liittyvien tehtävien yhteydessä ”merialan eri toimintoihin” eikä ”meriliikenteeseen”. Kalastusalalla on merkittäviä taloudellisia ja sosiaalisia vaikutuksia EU:ssa, sillä se luo vaurautta ja työpaikkoja ja sillä on keskeinen rooli elintarvikehuollossa. Kalastusalaa ei siis pidä sivuuttaa, etenkin koska se katsotaan erittäin vaaralliseksi merialan toiminnoksi ja koska monissa EMSAn kirjaamissa onnettomuuksissa on osallisena kalastusaluksia. 

Lisäksi valmistelija katsoo, että EMSAn olisi puututtava kaikentyyppisiä ja -kokoisia aluksia koskeviin merionnettomuuksiin ja merellä sattuneisiin vaaratilanteisiin, raportoitava niistä ja tallennettava niitä koskevat tiedot. Tähän asti se on toiminut näin vain, jos kyseessä on yli 15 metriä pitkä alus tai jos vähintään 15-metrisen aluksen onnettomuudessa on osallisena pienempi alus. EU:n kalastusaluksista 85 prosenttia on alle 12 metrin pituisia, ja juuri niihin kohdistuu enemmän turvallisuusriskejä, koska niillä ei ole suojatiloja ja ne ovat erittäin alttiita ankarille sääolosuhteille ja raskaasta kalastusvälineistöstä aiheutuville vahingoille.

	Valmistelija katsoo, että meriturvallisuuden korkean, yhdenmukaisen ja tehokkaan tason saavuttaminen edellyttää työntekijöiden turvallisuuden ja työolojen parantamista. Kalastajiin kohdistuu vakavia terveys- ja turvallisuusriskejä, jotka johtuvat yleensä henkilöstön puutteellisesta turvallisuustietoisuudesta ja koulutuksesta. EMSAn olisi siksi pyrittävä saamaan aikaan kalastajille samanlaiset asianmukaiset työ- ja elinolot sekä yhdenmukaistamaan kaikentyyppisillä aluksilla toteutettavat turvallisuustoimenpiteet. Sen olisi myös tarjottava tehokasta koulutusta turvallisuuden, digitalisaation, merellisten toimintojen ja kalastustoiminnan alalla. Lisäksi on olennaisen tärkeää varmistaa todistusten vastavuoroinen tunnustaminen ja lisätä jäsenvaltioiden koulutusjärjestelmien välistä yhteistyötä. 

	Valmistelija katsoo, että viraston hallintoneuvostossa olisi oltava yksi äänioikeudeton Euroopan parlamentin edustaja. Tämä mahdollisuus on jo sisällytetty kalastuksenvalvonta-asetukseen (COM(2018)0368 – C8–0238/2018 – 2018/0193(COD)), joten tässä yhteydessä olisi noudatettava samaa lähestymistapaa johdonmukaisuuden säilyttämiseksi EU:n virastojen välillä. 

	Valmistelija katsoo, että ehdotuksessa olisi tunnustettava, että virastoa tarvitaan vahvistamaan kalastusalan sosiaalista ulottuvuutta, ja että ehdotuksessa olisi oltava sosiaalisia indikaattoreita sen arvioimiseksi, otetaanko sosiaaliset näkökohdat huomioon, kun Euroopan komissiota autetaan panemaan sen lainsäädäntöä täytäntöön.
TARKISTUKSET

<Amend>Tarkistus		<NumAm>1</NumAm>

<DocAmend>Ehdotus asetukseksi</DocAmend>
<Article>Johdanto-osan 1 kappale</Article>
	

	Komission teksti
	Tarkistus

	(1)	Unionissa on hyväksytty useita lainsäädäntötoimenpiteitä, joiden tarkoituksena on parantaa merellistä ja meriturvallisuutta, edistää meriliikenteen kestävyyttä – myös ehkäisemällä ympäristön pilaantumista – ja hiilestä irtautumista sekä helpottaa tietojenvaihtoa ja merenkulkualan digitalisointia. Jotta tällainen lainsäädäntö olisi tehokasta, sitä olisi sovellettava asianmukaisesti ja yhteneväisesti koko EU:ssa. Tällä varmistettaisiin tasavertaiset toimintaedellytykset ja vähennettäisiin kilpailun vääristymistä niiden alusten, jotka eivät noudata vaatimuksia, saamien taloudellisten etujen vuoksi sekä palkittaisiin vaatimuksia noudattavia meriliikenteen toimijoita.
	(1)	Unionissa on hyväksytty useita lainsäädäntötoimenpiteitä, joiden tarkoituksena on parantaa merellistä ja meriturvallisuutta, edistää meriliikenteen ja muiden merialan toimintojen, kuten kalastuksen, kestävyyttä – myös ehkäisemällä ympäristön pilaantumista – ja hiilestä irtautumista sekä helpottaa tietojenvaihtoa ja merenkulkualan digitalisointia. Jotta tällainen lainsäädäntö olisi tehokasta, sitä olisi sovellettava asianmukaisesti ja yhteneväisesti koko EU:ssa. Tällä varmistettaisiin tasavertaiset toimintaedellytykset ja vähennettäisiin kilpailun vääristymistä niiden alusten, jotka eivät noudata vaatimuksia, saamien taloudellisten etujen vuoksi sekä palkittaisiin vaatimuksia noudattavia meriliikenteen toimijoita.


</Amend>
<Amend>Tarkistus		<NumAm>2</NumAm>

<DocAmend>Ehdotus asetukseksi</DocAmend>
<Article>Johdanto-osan 1 a kappale (uusi)</Article>
	

	Komission teksti
	Tarkistus

	
	(1 a)	Kalastusalalla sattuu paljon onnettomuuksia, joissa kuolleisuus on myös suuri, joten kalastajien koulutuksella on tärkeä rooli työturvallisuuden kannalta.


</Amend>
<Amend>Tarkistus		<NumAm>3</NumAm>

<DocAmend>Ehdotus asetukseksi</DocAmend>
<Article>Johdanto-osan 5 a kappale (uusi)</Article>
	

	Komission teksti
	Tarkistus

	
	(5 a)	Kuten Euroopan parlamentin 16 päivänä syyskuuta 2021 antamassa päätöslauselmassa uuden työntekijäsukupolven houkuttelemisesta kalastusalalle ja työpaikkojen luomisesta rannikkoyhdyskuntiin todettiin, työ- ja elinoloja sekä turvallisuutta aluksilla on tärkeää parantaa, ja merellä tapahtuvia vaaratilanteita ja onnettomuuksia on tarpeen seurata ja ehkäistä. EMSAn toimeksiantoa olisi laajennettava koskemaan niitä kalastusaluksia, joihin liittyy edelleen merkittäviä turvallisuusongelmia, ulottamalla seuranta ja raportointi niihin merellä sattuneisiin vaaratilanteisiin ja onnettomuuksiin, jotka eivät tällä hetkellä kuulu EMSA-asetuksen soveltamisalaan, eli vakaviin ja kuolemaan johtaneisiin onnettomuuksiin, joissa on osallisina pieniä kalastusaluksia.


</Amend>
<Amend>Tarkistus		<NumAm>4</NumAm>

<DocAmend>Ehdotus asetukseksi</DocAmend>
<Article>Johdanto-osan 9 kappale</Article>
	

	Komission teksti
	Tarkistus

	(9)	Näissä tavoitteissa olisi määriteltävä alat, joilla virasto sitoutuu tarjoamaan komissiolle ja jäsenvaltioille teknistä ja operatiivista apua unionin meripolitiikan täytäntöönpanemiseksi.
	(9)	Näissä tavoitteissa olisi määriteltävä alat, joilla virasto sitoutuu tarjoamaan komissiolle ja jäsenvaltioille teknistä ja operatiivista apua unionin meripolitiikan täytäntöönpanemiseksi, sekä sen yhteistyö muiden EU:n virastojen, kuten EFCAn, kanssa.


</Amend>
<Amend>Tarkistus		<NumAm>5</NumAm>

<DocAmend>Ehdotus asetukseksi</DocAmend>
<Article>Johdanto-osan 10 kappale</Article>
	

	Komission teksti
	Tarkistus

	(10)	Näiden tavoitteiden saavuttamiseksi asianmukaisesti on aiheellista, että virasto suorittaa erityistehtäviä meriturvallisuuden, kestävyyden, merenkulkualan hiilestä irtautumisen, merellisen turvallisuuden ja kyberturvallisuuden, merivalvonnan ja merellä tapahtuvien kriisien alalla sekä digitalisaation edistämisen ja merialan tietojenvaihdon helpottamisen alalla.
	(10)	Näiden tavoitteiden saavuttamiseksi asianmukaisesti on aiheellista, että virasto suorittaa erityistehtäviä meriturvallisuuden, alusten aiheuttaman pilaantumisen, kestävyyden, merenkulkualan hiilestä irtautumisen, merellisen turvallisuuden ja kyberturvallisuuden, merivalvonnan ja merellä tapahtuvien kriisien alalla sekä digitalisaation edistämisen ja merialan tietojenvaihdon helpottamisen alalla. Näitä tehtäviä hoitaessaan viraston olisi otettava huomioon erityyppisten merialan toimintojen erityispiirteet ja kiinnitettävä huomiota varsinkin kalastusalalla vallitseviin edellytyksiin.


</Amend>
<Amend>Tarkistus		<NumAm>6</NumAm>

<DocAmend>Ehdotus asetukseksi</DocAmend>
<Article>Johdanto-osan 11 a kappale (uusi)</Article>
	

	Komission teksti
	Tarkistus

	
	(11 a)	Viraston olisi tehtäviään hoitaessaan kiinnitettävä erityistä huomiota kalastusalaan, koska alalla on EU:ssa merkittäviä taloudellisia ja sosiaalisia vaikutuksia. Kalastusalukset ja työntekijät ovat erittäin alttiita meriturvallisuuteen liittyville riskeille, ja niillä on merkittävä rooli vihreässä siirtymässä.


</Amend>
<Amend>Tarkistus		<NumAm>7</NumAm>

<DocAmend>Ehdotus asetukseksi</DocAmend>
<Article>Johdanto-osan 14 kappale</Article>
	

	Komission teksti
	Tarkistus

	(14)	Meriturvallisuuden osalta viraston olisi kehitettävä turvallisuusriskien ja -haasteiden määrittämiseen ennakoiva lähestymistapa, jonka perusteella sen olisi annettava komissiolle kertomus meriturvallisuuden edistymisestä joka kolmas vuosi. Lisäksi viraston olisi edelleen avustettava komissiota ja jäsenvaltioita asiaankuuluvan unionin lainsäädännön täytäntöönpanossa, erityisesti lippu- ja satamavaltiovelvoitteiden, merionnettomuuksien tutkinnan, matkustaja-alusten turvallisuutta koskevan lainsäädännön, hyväksyttyjen laitosten ja laivavarusteiden osalta. Lisäksi virastolla olisi oltava ennakoiva rooli merialan autonomisten ja automatisoitujen pinta-alusten käyttöönotossa, ja samoin on tärkeää kerätä lisätietoja merenkulkijoiden koulutuksesta ja pätevyyskirjoista sekä merityötä koskevasta yleissopimuksesta (vuoden 2006 merityöyleissopimus).
	(14)	Meriturvallisuuden osalta viraston olisi kehitettävä kaikentyyppisiä ja -kokoisia aluksia koskevien turvallisuusriskien ja -haasteiden tunnistamiseen ennakoiva lähestymistapa, jonka perusteella sen olisi annettava komissiolle ja Euroopan parlamentille kertomus meriturvallisuudessa saavutetusta edistymisestä joka kolmas vuosi. Kun virasto toteaa kertomuksessaan tarpeen uusille turvallisuusstandardeille, näiden uusien vaatimusten täytäntöönpanoa olisi nopeutettava, jotta vältetään pitkät viiveet ongelman virallisen tunnustamisen ja aluksiin kohdistuvien vaikutusten välillä, ja tarvittaessa jatkotoimena olisi lainsäädäntöesityksen antaminen. Lisäksi viraston olisi edelleen avustettava komissiota ja jäsenvaltioita asiaankuuluvan unionin lainsäädännön täytäntöönpanossa, erityisesti lippu- ja satamavaltiovelvoitteiden, merionnettomuuksien tutkinnan, matkustaja-alusten turvallisuutta koskevan lainsäädännön, hyväksyttyjen laitosten ja laivavarusteiden osalta. Lisäksi virastolla olisi oltava ennakoiva rooli merialan autonomisten ja automatisoitujen pinta-alusten käyttöönotossa, ja samoin on tärkeää kerätä lisätietoja merenkulkijoiden koulutuksesta ja pätevyyskirjoista sekä merityötä koskevasta yleissopimuksesta (vuoden 2006 merityöyleissopimus). Viraston olisi myös pyrittävä kalastajien ja merenkulkijoiden koulutuksen ja turvallisuuskirjojen vastavuoroiseen tunnustamiseen liiketoimintamahdollisuuksien parantamiseksi sekä jäsenvaltioiden ja muiden virastojen välisen yhteistyön ja työvoiman vapaan liikkuvuuden lisäämiseksi.


</Amend>
<Amend>Tarkistus		<NumAm>8</NumAm>

<DocAmend>Ehdotus asetukseksi</DocAmend>
<Article>Johdanto-osan 14 a kappale (uusi)</Article>
	

	Komission teksti
	Tarkistus

	
	(14 a)	Komission olisi saatettava kalastusaluksen laivaväen koulutusta, pätevyyskirjoja ja vahdinpitoa koskeva Kansainvälisen merenkulkujärjestön yleissopimus (STCW-F-yleissopimus 1995) osaksi EU:n oikeutta, jotta kalastajien vähimmäiskoulutukselle Euroopassa saadaan aikaan yhdenmukaistettu kehys.


</Amend>
<Amend>Tarkistus		<NumAm>9</NumAm>

<DocAmend>Ehdotus asetukseksi</DocAmend>
<Article>Johdanto-osan 14 b kappale (uusi)</Article>
	

	Komission teksti
	Tarkistus

	
	(14 b)	Kalastusalusten osalta EMSAn toimeksiantoa olisi laajennettava koskemaan säännöllistä seurantaa ja järjestelmällistä, EU:n tasolla yhdenmukaistettua tilastotietoa vaaratilanteista ja onnettomuuksista, joissa on osallisena direktiivin 2009/18/EY soveltumisalaan kuulumattomia aluksia. Seuraamalla ja arvioimalla näissä luvuissa tapahtuneita muutoksia erityisesti maantieteellisten alueiden, laivastojen ja käytettyjen pyydysten osalta voidaan löytää ratkaisuja parannusten tekemiseksi ja onnettomuuksien vähentämiseksi ja ehkäisemiseksi varsinkin paikallista ja rannikkokalastusta harjoittavilla aluksilla.


</Amend>
<Amend>Tarkistus		<NumAm>10</NumAm>

<DocAmend>Ehdotus asetukseksi</DocAmend>
<Article>Johdanto-osan 17 kappale</Article>
	

	Komission teksti
	Tarkistus

	(17)	Tältä osin viraston olisi jatkettava komission ja jäsenvaltioiden avustamista Euroopan parlamentin ja neuvoston asetuksen (EU) 2015/75725 täytäntöönpanossa, minkä lisäksi sen olisi edelleen avustettava 55-valmiuspaketin mukaisten meriliikennealan hiilestä irtautumista koskevien uusien sääntelytoimenpiteiden täytäntöönpanossa, joihin kuuluvat esimerkiksi uusiutuvien ja vähähiilisten polttoaineiden käytöstä meriliikenteessä annettu asetus [...], sekä kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY26 meriliikenteeseen liittyvien osien täytäntöönpanossa. Viraston olisi edelleen oltava asiantuntemuksen eturintamassa unionin tasolla, jotta se voi auttaa alaa siirtymään uusiutuviin ja vähähiilisiin polttoaineisiin tekemällä tutkimusta ja antamalla ohjeita kestävien vaihtoehtoisten energianlähteiden käyttöönotosta aluksissa, myös maasähkön jakelusta aluksille, sekä energiatehokkuusratkaisujen ja tuuliavusteista käyttövoimaa koskevien ratkaisujen käyttöönotosta. Jotta voidaan seurata meriliikennealan hiilestä irtautumisen edistymistä, viraston olisi raportoitava komissiolle kasvihuonekaasujen vähentämistoimista ja mahdollisista suosituksista joka kolmas vuosi.
	(17)	Tältä osin viraston olisi jatkettava komission ja jäsenvaltioiden avustamista Euroopan parlamentin ja neuvoston asetuksen (EU) 2015/75725 täytäntöönpanossa, minkä lisäksi sen olisi edelleen avustettava 55-valmiuspaketin mukaisten meriliikennealan ja muiden merialan toimintojen, kuten kalastuksen, hiilestä irtautumista koskevien uusien sääntelytoimenpiteiden täytäntöönpanossa, joihin kuuluvat esimerkiksi uusiutuvien ja vähähiilisten polttoaineiden käytöstä meriliikenteessä annettu asetus [...], sekä kasvihuonekaasujen päästöoikeuksien kaupan järjestelmän toteuttamisesta yhteisössä annetun Euroopan parlamentin ja neuvoston direktiivin 2003/87/EY26 meriliikenteeseen liittyvien osien täytäntöönpanossa. Viraston olisi edelleen oltava asiantuntemuksen eturintamassa unionin tasolla, jotta se voi auttaa alaa siirtymään uusiutuviin ja vähähiilisiin polttoaineisiin tekemällä tutkimusta ja antamalla ohjeita kestävien vaihtoehtoisten energianlähteiden käyttöönotosta aluksissa, myös maasähkön jakelusta aluksille, sekä energiatehokkuusratkaisujen ja tuuliavusteista käyttövoimaa koskevien ratkaisujen käyttöönotosta. Kalastusalusten osalta vaihtoehtoisten voimanlähteiden tutkimisessa olisi otettava huomioon eri kalanpyydykset ja kalastusalueet. Jotta voidaan seurata merialan hiilestä irtautumisen edistymistä, viraston olisi raportoitava komissiolle kasvihuonekaasujen vähentämistoimista ja mahdollisista suosituksista joka kolmas vuosi.

	__________________
	__________________

	25 Euroopan parlamentin ja neuvoston asetus (EU) 2015/757, annettu 29 päivänä huhtikuuta 2015, meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin 2009/16/EY muuttamisesta (EUVL L 123, 19.5.2015, s. 55).
	25 Euroopan parlamentin ja neuvoston asetus (EU) 2015/757, annettu 29 päivänä huhtikuuta 2015, meriliikenteen hiilidioksidipäästöjen tarkkailusta, raportoinnista ja todentamisesta sekä direktiivin 2009/16/EY muuttamisesta (EUVL L 123, 19.5.2015, s. 55).

	26 Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).
	26 Euroopan parlamentin ja neuvoston direktiivi 2003/87/EY, annettu 13 päivänä lokakuuta 2003, kasvihuonekaasujen päästöoikeuksien kaupan järjestelmän toteuttamisesta unionissa ja neuvoston direktiivin 96/61/EY muuttamisesta (EUVL L 275, 25.10.2003, s. 32).


</Amend>
<Amend>Tarkistus		<NumAm>11</NumAm>

<DocAmend>Ehdotus asetukseksi</DocAmend>
<Article>Johdanto-osan 17 a kappale (uusi)</Article>
	

	Komission teksti
	Tarkistus

	
	(17 a)	Vaikka kaikki nämä toimenpiteet ovat välttämättömiä merien puhtauden varmistamiseksi, mikä puolestaan on välttämätöntä niille, jotka haluavat kalastaa, kasvattaa ja myydä laadukkaita merestä saatavia tuotteita, kalastusalalla on toimenpiteiden lisäksi kohdennettava riittäviä varoja ja kannustimia erityisesti pienimuotoisessa ja perinteisessä segmentissä tapahtuvaan kalastustoimintaan.


</Amend>
<Amend>Tarkistus		<NumAm>12</NumAm>

<DocAmend>Ehdotus asetukseksi</DocAmend>
<Article>Johdanto-osan 23 kappale</Article>
	

	Komission teksti
	Tarkistus

	(23)	Rannikkovartiostotoimintoja toteuttavat kansalliset viranomaiset ovat vastuussa monenlaisista tehtävistä, joihin voivat sisältyä meriturvallisuus, merellinen turvallisuus, meripelastus, rajavalvonta merellä, kalastuksen valvonta, tullivalvonta ja yleinen lainvalvonta merellä sekä meriympäristön suojelu. Viraston, Euroopan parlamentin ja neuvoston asetuksella (EU) 2019/189629 perustetun Euroopan raja- ja merivartioviraston ja Euroopan parlamentin ja neuvoston asetuksella (EU) 2019/47330 perustetun Euroopan kalastuksenvalvontaviraston olisi sen vuoksi toimeksiantonsa puitteissa lujitettava yhteistyötään sekä toistensa että rannikkovartiostotoimintoja toteuttavien kansallisten viranomaisten kanssa, jotta voidaan parantaa merellistä tilannetietoisuutta sekä tukea johdonmukaisia ja kustannustehokkaita toimia.
	(23)	Rannikkovartiostotoimintoja toteuttavat kansalliset viranomaiset ovat vastuussa monenlaisista tehtävistä, joihin voivat sisältyä meriturvallisuus, merellinen turvallisuus, meripelastus, rajavalvonta merellä, kalastuksen valvonta, tullivalvonta ja yleinen lainvalvonta merellä sekä meriympäristön suojelu. Viraston, Euroopan parlamentin ja neuvoston asetuksella (EU) 2019/189629 perustetun Euroopan raja- ja merivartioviraston ja Euroopan parlamentin ja neuvoston asetuksella (EU) 2019/47330 perustetun Euroopan kalastuksenvalvontaviraston olisi sen vuoksi toimeksiantonsa puitteissa lujitettava yhteistyötään sekä toistensa että rannikkovartiostotoimintoja toteuttavien kansallisten viranomaisten kanssa, jotta voidaan parantaa merellistä tilannetietoisuutta sekä tukea johdonmukaisia ja kustannustehokkaita toimia tarjoamalla palveluja, tietoa, tekniikkaa, varusteita ja koulutusta sekä koordinoimalla monialaisia operaatioita, keräämällä tietoa tieteellistä tutkimusta varten, valvomalla Euroopan vesiä ja toteuttamalla yhteistyöohjelmia kolmansien maiden kanssa.

	__________________
	__________________

	29 Euroopan parlamentin ja neuvoston asetus (EU) 2019/1896, annettu 13 päivänä marraskuuta 2019, eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta (EUVL L 295, 14.11.2019, s. 1).
	29 Euroopan parlamentin ja neuvoston asetus (EU) 2019/1896, annettu 13 päivänä marraskuuta 2019, eurooppalaisesta raja- ja merivartiostosta sekä asetusten (EU) N:o 1052/2013 ja (EU) 2016/1624 kumoamisesta (EUVL L 295, 14.11.2019, s. 1).

	30 Euroopan parlamentin ja neuvoston asetus (EU) 2019/473, annettu 19 päivänä maaliskuuta 2019, Euroopan kalastuksenvalvontavirastosta (EUVL L 83, 25.3.2019, s. 18).
	30 Euroopan parlamentin ja neuvoston asetus (EU) 2019/473, annettu 19 päivänä maaliskuuta 2019, Euroopan kalastuksenvalvontavirastosta (EUVL L 83, 25.3.2019, s. 18).


</Amend>
<Amend>Tarkistus		<NumAm>13</NumAm>

<DocAmend>Ehdotus asetukseksi</DocAmend>
<Article>Johdanto-osan 36 a kappale (uusi)</Article>
	

	Komission teksti
	Tarkistus

	
	(36 a)	Viraston olisi vahvistettava yhteistyötään Euroopan kalastuksenvalvontaviraston, jäljempänä ’EFCA’, kanssa sellaisten merellä tapahtuvien vaaratilanteiden ehkäisemiseksi ja hoitamiseksi, joissa on osallisina kalastusaluksia.


</Amend>
<Amend>Tarkistus		<NumAm>14</NumAm>

<DocAmend>Ehdotus asetukseksi</DocAmend>
<Article>1 artikla – 2 kohta</Article>
	

	Komission teksti
	Tarkistus

	2.	Virasto avustaa jäsenvaltioita ja komissiota meriliikennettä koskevan unionin lainsäädännön tehokkaassa soveltamisessa ja täytäntöönpanossa kaikkialla unionissa. Tässä tarkoituksessa virasto toimii yhteistyössä jäsenvaltioiden ja komission kanssa ja tarjoaa niille teknistä, operatiivista ja tieteellistä apua 2 artiklassa ja II ja III luvussa vahvistettujen viraston tavoitteiden ja tehtävien puitteissa.
	(Tarkistus ei vaikuta suomenkieliseen versioon.)


</Amend>
<Amend>Tarkistus		<NumAm>15</NumAm>

<DocAmend>Ehdotus asetukseksi</DocAmend>
<Article>1 artikla – 3 kohta</Article>
	

	Komission teksti
	Tarkistus

	3.	Tarjoamalla 2 kohdassa tarkoitettua apua virasto tukee erityisesti jäsenvaltioita ja komissiota asiaankuuluvien unionin säädösten asianmukaisessa soveltamisessa ja edistää samalla meriliikenteen ja merikuljetusten yleistä tehokkuutta tässä asetuksessa säädetyllä tavalla, jotta voidaan helpottaa unionin tavoitteiden saavuttamista meriliikenteen alalla.
	3.	Tarjoamalla 2 kohdassa tarkoitettua apua virasto tukee erityisesti jäsenvaltioita ja komissiota asiaankuuluvien unionin säädösten asianmukaisessa soveltamisessa ja edistää samalla meriliikenteen ja merikuljetusten yleistä tehokkuutta tässä asetuksessa säädetyllä tavalla, jotta voidaan helpottaa unionin tavoitteiden saavuttamista merialalla.


</Amend>
<Amend>Tarkistus		<NumAm>16</NumAm>

<DocAmend>Ehdotus asetukseksi</DocAmend>
<Article>2 artikla – 1 kohta</Article>

	

	Komission teksti
	Tarkistus

	1.	Viraston tavoitteena on luoda meriturvallisuuden korkea, yhdenmukainen ja tehokas taso ja edistää sitä, jotta saavutetaan onnettomuuksien nollataso, varmistetaan merellinen turvallisuus, vähennetään alusten kasvihuonekaasupäästöjä ja varmistetaan merenkulkualan kestävyys, ehkäistään ja torjutaan alusten aiheuttamaa pilaantumista sekä torjutaan öljyn- ja kaasunporauslaitteistojen aiheuttamaa meren pilaantumista.
	1.	Viraston tavoitteena on luoda meriturvallisuuden korkea, yhdenmukainen ja tehokas taso ja edistää sitä, jotta saavutetaan onnettomuuksien nollataso kaikkien kalastusalusten osalta, varmistetaan merellinen turvallisuus, vähennetään alusten kasvihuonekaasupäästöjä ja varmistetaan merenkulkualan kestävyys, ehkäistään ja torjutaan kaikentyyppisten ja -kokoisten alusten aiheuttamaa pilaantumista sekä torjutaan öljyn- ja kaasunporauslaitteistojen aiheuttamaa meren pilaantumista.


</Amend>
<Amend>Tarkistus		<NumAm>17</NumAm>

<DocAmend>Ehdotus asetukseksi</DocAmend>
<Article>2 artikla – 2 kohta</Article>
	

	Komission teksti
	Tarkistus

	2.	Viraston tavoitteina on myös edistää merenkulkualan digitalisointia helpottamalla yksinkertaistamista tukevien tietojen sähköistä toimittamista sekä yhdennettyjen merivalvonta- ja -tietoisuusjärjestelmien ja -palvelujen tarjoamista komissiolle ja jäsenvaltioille.
	2.	Viraston tavoitteina on myös edistää merenkulkualan digitalisointia yhdenmukaisella tavalla helpottamalla yksinkertaistamista tukevien tietojen sähköistä toimittamista sekä yhdennettyjen merivalvonta- ja -tietoisuusjärjestelmien ja -palvelujen tarjoamista komissiolle ja jäsenvaltioille.


</Amend>
<Amend>Tarkistus		<NumAm>18</NumAm>

<DocAmend>Ehdotus asetukseksi</DocAmend>
<Article>3 artikla – 5 kohta</Article>
	

	Komission teksti
	Tarkistus

	5.	Jos se on tarpeen sen tehtävien suorittamiseksi, virasto toteuttaa tutkimuksia, joihin osallistuvat komissio ja tarvittaessa ohjausryhmien kautta jäsenvaltiot ja, jos se on tarkoituksenmukaista, työmarkkinaosapuolet ja alan edustajat, joilla on asiantuntemusta asiaankuuluvista aiheista.
	5.	Jos se on tarpeen sen tehtävien suorittamiseksi, virasto toteuttaa tutkimuksia, joihin osallistuvat komissio ja tarvittaessa ohjausryhmien kautta jäsenvaltiot ja, jos se on tarkoituksenmukaista, työmarkkinaosapuolet ja alan edustajat, joilla on asiantuntemusta asiaankuuluvista aiheista, sekä kuulee muita asiaankuuluvia EU:n virastoja, kuten EFCAa.


</Amend>
<Amend>Tarkistus		<NumAm>19</NumAm>

<DocAmend>Ehdotus asetukseksi</DocAmend>
<Article>3 artikla – 6 kohta</Article>
	

	Komission teksti
	Tarkistus

	6.	Virasto voi tekemiensä tutkimusten ja selvitysten perusteella mutta myös omasta toiminnastaan, erityisesti vierailuista ja tarkastuskäynneistä, sekä tietojen ja hyvien käytäntöjen vaihdosta jäsenvaltioiden ja komission kanssa saamiensa kokemusten perusteella ja komissiota kuultuaan antaa ei-sitovia suosituksia, ohjeita tai ohjekirjoja jäsenvaltioiden ja tarvittaessa alan toimijoiden tukemiseksi unionin lainsäädännön täytäntöönpanossa sekä täytäntöönpanon helpottamiseksi.
	6.	Virasto voi tekemiensä tutkimusten ja selvitysten perusteella mutta myös omasta toiminnastaan, erityisesti vierailuista ja tarkastuskäynneistä, sekä tietojen ja hyvien käytäntöjen vaihdosta jäsenvaltioiden, komission ja muiden asiaankuuluvien EU:n virastojen kanssa saamiensa kokemusten perusteella ja komissiota kuultuaan antaa ei-sitovia suosituksia, ohjeita tai ohjekirjoja jäsenvaltioiden ja tarvittaessa alan toimijoiden tukemiseksi unionin lainsäädännön täytäntöönpanossa sekä täytäntöönpanon helpottamiseksi.


</Amend>
<Amend>Tarkistus		<NumAm>20</NumAm>

<DocAmend>Ehdotus asetukseksi</DocAmend>
<Article>4 artikla – 1 kohta</Article>
	

	Komission teksti
	Tarkistus

	1.	Virasto seuraa meriliikenteen turvallisuuden edistymistä unionissa, tekee saatavilla olevien tietojen perusteella riskianalyysejä ja laatii turvallisuusriskien arviointimalleja turvallisuushaasteiden ja -riskien tunnistamiseksi. Se antaa komissiolle joka kolmas vuosi meriturvallisuuden edistymistä koskevan kertomuksen ja mahdollisia teknisiä suosituksia, joita voitaisiin käsitellä unionin tai kansainvälisellä tasolla. Tältä osin virasto erityisesti analysoi ja ehdottaa ohjeita tai suosituksia, jotka liittyvät mahdollisiin turvallisuusriskeihin, joita aiheutuu kestävien vaihtoehtoisten voimanlähteiden käyttöönotosta aluksissa, mukaan lukien maasähkön jakelu laiturissa oleville aluksille.
	1.	Virasto seuraa merialan eri toimintojen turvallisuuden edistymistä unionissa, tekee saatavilla olevien tietojen perusteella riskianalyysejä ja laatii turvallisuusriskien arviointimalleja kaikentyyppisiä ja -kokoisia aluksia koskevien turvallisuushaasteiden ja -riskien tunnistamiseksi. Se antaa komissiolle joka kolmas vuosi meriturvallisuuden edistymistä koskevan kertomuksen ja mahdollisia teknisiä suosituksia, joita voitaisiin käsitellä unionin tai kansainvälisellä tasolla. Tältä osin virasto erityisesti analysoi ja ehdottaa ohjeita tai suosituksia, jotka liittyvät mahdollisiin turvallisuusriskeihin, joita aiheutuu kestävien vaihtoehtoisten voimanlähteiden käyttöönotosta kaikentyyppisissä ja ‑kokoisissa aluksissa, mukaan lukien maasähkön jakelu laiturissa oleville aluksille.


</Amend>
<Amend>Tarkistus		<NumAm>21</NumAm>

<DocAmend>Ehdotus asetukseksi</DocAmend>
<Article>4 artikla – 4 kohta – 1 alakohta</Article>
	

	Komission teksti
	Tarkistus

	Virasto avustaa komissiota direktiivin 2009/18/EY 17 artiklassa säädettyjen tietokantojen kehittämisessä ja ylläpidossa. Virasto laatii kerättyjen tietojen perusteella vuosikatsauksen merionnettomuuksista ja merellä sattuneista vaaratilanteista. Virasto tarjoaa asianomaisille jäsenvaltioille, niiden pyynnöstä ja sikäli kuin ei synny eturistiriitaa, operatiivista tukea turvallisuustutkinnan suorittamisessa. Virasto analysoi turvallisuustutkintaraportteja määrittääkseen, millaisia unionin tason lisäarvoa tuottavia päätelmiä voidaan tehdä.
	Virasto avustaa komissiota direktiivin 2009/18/EY 17 artiklassa säädettyjen tietokantojen kehittämisessä ja ylläpidossa. Virasto laatii kerättyjen tietojen perusteella vuosikatsauksen merionnettomuuksista ja merellä sattuneista vaaratilanteista, jotka esitetään jäsenvaltioittain ja merialan eri toimintojen mukaan. Virasto tarjoaa asianomaisille jäsenvaltioille, niiden pyynnöstä ja sikäli kuin ei synny eturistiriitaa, operatiivista tukea turvallisuustutkinnan suorittamisessa. Virasto analysoi turvallisuustutkintaraportteja määrittääkseen, millaisia unionin tason lisäarvoa tuottavia päätelmiä voidaan tehdä.


</Amend>
<Amend>Tarkistus		<NumAm>22</NumAm>

<DocAmend>Ehdotus asetukseksi</DocAmend>
<Article>4 artikla – 4 kohta – 2 alakohta</Article>
	

	Komission teksti
	Tarkistus

	Virasto tarjoaa ammatillisen kehityksen koulutusohjelman toimivaltaisille meriturvallisuuteen liittyvien onnettomuuksien tutkinnasta vastaaville viranomaisille.
	Virasto tarjoaa ammatillisen kehityksen koulutusohjelman toimivaltaisille meriturvallisuuteen liittyvien onnettomuuksien tutkinnasta vastaaville viranomaisille. Se tarjoaa myös tehokasta koulutusta turvallisuuden, digitalisaation, merellisten toimintojen ja kalastustoiminnan alalla kalastusalan työntekijöille, koska suurin osa heistä toimii pienillä aluksilla, jotka ovat alttiimpia vaaratilanteille.


</Amend>
<Amend>Tarkistus		<NumAm>23</NumAm>

<DocAmend>Ehdotus asetukseksi</DocAmend>
<Article>4 artikla – 9 kohta</Article>
	

	Komission teksti
	Tarkistus

	9.	Virasto kerää ja analysoi Euroopan parlamentin ja neuvoston direktiivin (EU) 2022/99340 mukaisesti annettuja ja käytettyjä tietoja merenkulkijoista. Se voi myös kerätä ja analysoida tietoja merityötä koskevan vuoden 2006 yleissopimuksen täytäntöönpanosta, jotta se voi auttaa parantamaan merenkulkijoiden työ- ja elinoloja aluksella.
	9.	Virasto kerää ja analysoi Euroopan parlamentin ja neuvoston direktiivin (EU) 2022/99340 mukaisesti annettuja ja käytettyjä tietoja merenkulkijoista. Se tekee samoin erityisesti kalastajien osalta kalastusaluksen laivaväen koulutusta, pätevyyskirjoja ja vahdinpitoa koskevan Kansainvälisen merenkulkujärjestön yleissopimuksen (STCW-F-yleissopimus) vaatimusten mukaisesti. Se kerää ja analysoi tietoja merityötä koskevan vuoden 2006 yleissopimuksen ja kalastusalan työtä koskevan vuoden 2007 yleissopimuksen (C188) täytäntöönpanosta, jotta se voi auttaa parantamaan ja yhdenmukaistamaan merenkulkijoiden ja kalastajien työ- ja elinoloja sekä turvallisuutta aluksella. Se kerää tietoa myös sosiaalisista indikaattoreista ja analysoi niitä, ja nämä indikaattorit otetaan huomioon tarjottaessa horisontaalista teknistä tukea Euroopan komissiolle ja jäsenvaltioille.

	__________________
	__________________

	40 Euroopan parlamentin ja neuvoston direktiivi (EU) 2022/993, annettu 8 päivänä kesäkuuta 2022, merenkulkijoiden vähimmäiskoulutuksesta (EUVL L 169, 27.6.2022, s. 45).
	40 Euroopan parlamentin ja neuvoston direktiivi (EU) 2022/993, annettu 8 päivänä kesäkuuta 2022, merenkulkijoiden vähimmäiskoulutuksesta (EUVL L 169, 27.6.2022, s. 45).


</Amend>
<Amend>Tarkistus		<NumAm>24</NumAm>

<DocAmend>Ehdotus asetukseksi</DocAmend>
<Article>4 artikla – 9 a kohta (uusi)</Article>
	

	Komission teksti
	Tarkistus

	
	9 a.	Virasto tekee tiivistä yhteistyötä komission kanssa Kansainvälisen merenkulkujärjestön yleissopimuksen saattamiseksi osaksi unionin oikeutta, jotta kalastajien vähimmäiskoulutukselle Euroopassa luotaisiin yhdenmukaistettu kehys, turvallisuuskoulutus ja digitalisaatio mukaan lukien.


</Amend>
<Amend>Tarkistus		<NumAm>25</NumAm>
<DocAmend>Ehdotus asetukseksi</DocAmend>
<Article>5 artikla – 2 kohta – d a alakohta (uusi)</Article>
	

	Komission teksti
	Tarkistus

	
	d a)	jakamalla asiaankuuluvaa, erityisesti kadonneita pyydyksiä koskevaa tietoa muille EU:n virastoille, kuten EFCAlle, ja vastaanottamalla sitä niiltä.


</Amend>
<Amend>Tarkistus		<NumAm>26</NumAm>

<DocAmend>Ehdotus asetukseksi</DocAmend>
<Article>6 artikla – 1 kohta</Article>
	

	Komission teksti
	Tarkistus

	1.	Virasto seuraa alusten energiatehokkuuden parantamiseksi toteutettujen operatiivisten ja teknisten toimenpiteiden edistymistä sekä kestävien vaihtoehtoisten polttoaineiden ja energia- ja käyttövoimajärjestelmien, mukaan lukien maasähkön jakelu ja tuuliavusteinen käyttövoima, käyttöönottoa aluksissa niiden kasvihuonekaasupäästöjen vähentämiseksi.
	1.	Virasto seuraa kaikentyyppisten- ja kokoisten alusten energiatehokkuuden parantamiseksi toteutettujen operatiivisten ja teknisten toimenpiteiden edistymistä sekä kestävien vaihtoehtoisten polttoaineiden ja energia- ja käyttövoimajärjestelmien, mukaan lukien maasähkön jakelu ja tuuliavusteinen käyttövoima, käyttöönottoa aluksissa niiden kasvihuonekaasupäästöjen vähentämiseksi.


</Amend>
<Amend>Tarkistus		<NumAm>27</NumAm>

<DocAmend>Ehdotus asetukseksi</DocAmend>
<Article>6 artikla – 2 kohta</Article>
	

	Komission teksti
	Tarkistus

	2.	Virasto antaa komissiolle ja jäsenvaltioille niiden pyynnöstä teknistä apua alusten kasvihuonekaasupäästöjen vähentämiseen tähtäävissä sääntelytoimissa. Virasto voi tässä yhteydessä käyttää mitä tahansa tehtävän kannalta merkityksellisiä operatiivisia välineitä tai palveluja. Erityisesti virasto tutkii, analysoi ja ehdottaa ohjeita tai suosituksia, jotka liittyvät kestävien vaihtoehtoisten polttoaineiden ja energia- ja käyttövoimajärjestelmien, mukaan lukien maasähkön jakelu ja tuuliavusteinen käyttövoima, käyttöönottoon aluksissa sekä energiatehokkuustoimenpiteisiin.
	2.	Virasto antaa komissiolle ja jäsenvaltioille niiden pyynnöstä teknistä apua alusten kasvihuonekaasupäästöjen vähentämiseen tähtäävissä sääntelytoimissa. Virasto voi tässä yhteydessä käyttää mitä tahansa tehtävän kannalta merkityksellisiä operatiivisia välineitä tai palveluja. Erityisesti virasto tutkii, analysoi ja ehdottaa ohjeita tai suosituksia, jotka liittyvät kestävien vaihtoehtoisten polttoaineiden ja energia- ja käyttövoimajärjestelmien, mukaan lukien maasähkön jakelu ja tuuliavusteinen käyttövoima, käyttöönottoon kaikentyyppisissä ja -kokoisissa aluksissa sekä energiatehokkuustoimenpiteisiin.


</Amend>
<Amend>Tarkistus		<NumAm>28</NumAm>

<DocAmend>Ehdotus asetukseksi</DocAmend>
<Article>6 artikla – 6 kohta</Article>
	

	Komission teksti
	Tarkistus

	6.	Virasto antaa komissiolle joka kolmas vuosi kertomuksen unionin tasolla saavutetusta edistyksestä meriliikenteen hiilestä irtautumisessa. Kertomukseen on mahdollisuuksien mukaan sisällytettävä tekninen analyysi esiin tulleista seikoista, joihin voitaisiin puuttua unionin tasolla.
	6.	Virasto antaa komissiolle joka kolmas vuosi kertomuksen unionin tasolla saavutetusta edistyksestä merialan eri toimintojen hiilestä irtautumisessa. Kertomukseen on mahdollisuuksien mukaan sisällytettävä tekninen analyysi esiin tulleista seikoista, joihin voitaisiin puuttua unionin tasolla, ottaen huomioon eri laivastonosien ja laivatyyppien erityispiirteet. Kertomus asetetaan julkisesti saataville viraston verkkosivustolla.


</Amend>
<Amend>Tarkistus		<NumAm>29</NumAm>
<DocAmend>Ehdotus asetukseksi</DocAmend>
<Article>7 artikla – 2 kohta</Article>
	

	Komission teksti
	Tarkistus

	2.	Virasto avustaa komissiota ja jäsenvaltioita yhdessä muiden asiaankuuluvien unionin elinten kanssa merenkulkualan sietokyvyn kehittämisessä kyberhäiriöitä vastaan erityisesti helpottamalla kyberhäiriöitä koskevien parhaiden käytäntöjen ja tietojen vaihtoa jäsenvaltioiden välillä.
	2.	Virasto avustaa komissiota ja jäsenvaltioita yhdessä muiden asiaankuuluvien unionin elinten, erityisesti EFCAn, kanssa merenkulkualan sietokyvyn kehittämisessä kyberhäiriöitä vastaan erityisesti helpottamalla kyberhäiriöitä koskevien parhaiden käytäntöjen ja tietojen vaihtoa jäsenvaltioiden välillä.


</Amend>
<Amend>Tarkistus		<NumAm>30</NumAm>
<DocAmend>Ehdotus asetukseksi</DocAmend>
<Article>9 artikla – 2 kohta – d alakohta</Article>
	

	Komission teksti
	Tarkistus

	d)	EMSWe:ssä vaihdettujen tietojen uudelleenkäytön ja jakamisen helpottaminen SafeSeaNet-järjestelmän avulla.
	d)	EMSWe:ssä vaihdettujen luotettavien tietojen uudelleenkäytön ja jakamisen helpottaminen ja parantaminen SafeSeaNet-järjestelmän avulla.


</Amend>
<Amend>Tarkistus		<NumAm>31</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – johdantokappale</Article>
	

	Komission teksti
	Tarkistus

	1.	Virasto tukee yhteistyössä asetuksella (EU) 2019/1896 perustetun Euroopan raja- ja merivartioviraston sekä asetuksella (EU) 2019/473 perustetun Euroopan kalastuksenvalvontaviraston kanssa kunkin viraston toimeksiannon puitteissa rannikkovartiostotoimintoja toteuttavia kansallisia viranomaisia kansallisella ja unionin tasolla sekä tarpeen mukaan kansainvälisellä tasolla
	1.	Virasto tukee yhteistyössä asetuksella (EU) 2019/1896 perustetun Euroopan raja- ja merivartioviraston sekä asetuksella (EU) 2019/473 perustetun Euroopan kalastuksenvalvontaviraston kanssa kunkin viraston toimeksiannon puitteissa rannikkovartiostotoimintoja eli kalastuksenvalvontaa, rajavalvontaa, meriturvallisuutta, turvatoimia, etsintä- ja pelastustoimia, tullivalvontaa, yleistä lainvalvontaa ja ympäristönsuojelua toteuttavia kansallisia viranomaisia kansallisella ja unionin tasolla sekä tarpeen mukaan kansainvälisellä tasolla


</Amend>
<Amend>Tarkistus		<NumAm>32</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – a alakohta</Article>
	

	Komission teksti
	Tarkistus

	a)	jakamalla, yhdistämällä ja analysoimalla tietoja, joita on saatavilla alusten ilmoitusjärjestelmissä ja muissa mainittujen virastojen ylläpitämissä tai niiden käytettävissä olevissa tietojärjestelmissä, niitä koskevien oikeusperustojen mukaisesti ja rajoittamatta jäsenvaltioiden omistusoikeutta tietoihin;
	a)	jakamalla, yhdistämällä ja analysoimalla dataa ja tietoja, joita on saatavilla alusten ilmoitusjärjestelmissä ja muissa mainittujen virastojen ylläpitämissä tai niiden käytettävissä olevissa tietojärjestelmissä, niitä koskevien oikeusperustojen mukaisesti ja rajoittamatta jäsenvaltioiden omistusoikeutta tietoihin;


</Amend>
<Amend>Tarkistus		<NumAm>33</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – c alakohta</Article>
	

	Komission teksti
	Tarkistus

	c)	kehittämällä valmiuksia suuntaviivoja ja suosituksia laatimalla ja parhaita käytäntöjä vahvistamalla sekä tarjoamalla henkilöstön koulutusta ja henkilöstövaihtoa;
	c)	kehittämällä valmiuksia suuntaviivoja ja suosituksia laatimalla ja parhaita käytäntöjä vahvistamalla ja jakamalla sekä tarjoamalla henkilöstön koulutusta ja henkilöstövaihtoa;


</Amend>
<Amend>Tarkistus		<NumAm>34</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – d alakohta</Article>
	

	Komission teksti
	Tarkistus

	d)	tehostamalla rannikkovartiostotoimintoja koskevaa tietojenvaihtoa ja yhteistyötä, myös analysoimalla merialan operatiivisia haasteita ja kehittymässä olevia riskejä;
	d)	tehostamalla rannikkovartiostotoimintoja koskevaa tietojenvaihtoa ja yhteistyötä, myös analysoimalla merialan operatiivisia haasteita ja kehittymässä olevia riskejä käyttäen muun muassa saatavilla olevia digitaalisia välineitä onnettomuuksien vaikutusten simuloimiseksi, jotta voidaan tukea rannikkovartioviranomaisia niiden toiminnoissa;


</Amend>
<Amend>Tarkistus		<NumAm>35</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – e alakohta</Article>
	

	Komission teksti
	Tarkistus

	e)	jakamalla valmiuksia suunnittelemalla ja panemalla täytäntöön monialaisia operaatioita sekä jakamalla voimavaroja ja muita valmiuksia siltä osin kuin mainitut virastot koordinoivat näitä toimintoja ja niihin on saatu asianomaisten jäsenvaltioiden toimivaltaisten viranomaisten suostumus.
	e)	jakamalla valmiuksia suunnittelemalla ja panemalla täytäntöön monialaisia operaatioita sekä jakamalla voimavaroja, varusteita ja muita valmiuksia siltä osin kuin mainitut virastot koordinoivat näitä toimintoja ja niihin on saatu asianomaisten jäsenvaltioiden toimivaltaisten viranomaisten suostumus;


</Amend>
<Amend>Tarkistus		<NumAm>36</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – e a alakohta (uusi)</Article>
	

	Komission teksti
	Tarkistus

	
	e a)	jakamalla asiaankuuluvia tutkimustietoja, kehityssuuntauksia ja tekniikoita, tekoäly mukaan luettuna, yhteistyössä ja joustavasti ratkaisujen löytämiseksi eri alojen haasteisiin;


</Amend>
<Amend>Tarkistus		<NumAm>37</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – e b alakohta (uusi)</Article>
	

	Komission teksti
	Tarkistus

	
	e b)	lisäämällä yhteistyötä meritieteellisiin tutkimustarkoituksiin tarvittavan tiedon keräämiseksi meriekosysteemeistä, fysikaalisesta meritieteestä, merikemiasta, meribiologiasta, kalastuksesta, valtamerten tieteellisestä tutkimusporauksesta ja -kairauksesta, geologisesta ja geofysikaalisesta tutkimuksesta ja muista toiminnoista;


</Amend>
<Amend>Tarkistus		<NumAm>38</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – e c alakohta (uusi)</Article>
	

	Komission teksti
	Tarkistus

	
	e c)	toteuttamalla yhteistyöhankkeita kolmansien maiden kanssa meriturvallisuuden parantamiseksi, alusten aiheuttaman pilaantumisen ehkäisemiseksi ja meriympäristön säilyttämiseksi;


</Amend>
<Amend>Tarkistus		<NumAm>39</NumAm>

<DocAmend>Ehdotus asetukseksi</DocAmend>
<Article>12 artikla – 1 kohta – e d alakohta (uusi)</Article>
	

	Komission teksti
	Tarkistus

	
	e d)	tehostamalla Euroopan vesien seurantaa laittomien jätevuotojen ja mahdollisten öljyvuotojen havaitsemiseksi.


</Amend>
<Amend>Tarkistus		<NumAm>40</NumAm>

<DocAmend>Ehdotus asetukseksi</DocAmend>
<Article>12 artikla – 2 kohta</Article>
	

	Komission teksti
	Tarkistus

	2.	Viraston, Euroopan raja- ja merivartioviraston sekä Euroopan kalastuksenvalvontaviraston rannikkovartiostotoiminnoissa tekemän yhteistyön yksityiskohtaiset muodot määritetään työjärjestelyssä kunkin viraston toimeksiannon ja näihin virastoihin sovellettavien varainhoitoa koskevien sääntöjen mukaisesti, sanotun kuitenkaan rajoittamatta 15 artiklassa säädettyä viraston hallintoneuvoston toimivaltaa. Viraston, Euroopan kalastuksenvalvontaviraston sekä Euroopan raja- ja merivartioviraston hallintoneuvostot hyväksyvät kyseisen järjestelyn.
	2.	Viraston, Euroopan raja- ja merivartioviraston sekä Euroopan kalastuksenvalvontaviraston rannikkovartiostotoiminnoissa tekemän yhteistyön yksityiskohtaiset muodot määritetään joustavassa työjärjestelyssä kunkin viraston toimeksiannon ja näihin virastoihin sovellettavien varainhoitoa koskevien sääntöjen mukaisesti, sanotun kuitenkaan rajoittamatta 15 artiklassa säädettyä viraston hallintoneuvoston toimivaltaa. Viraston, Euroopan kalastuksenvalvontaviraston sekä Euroopan raja- ja merivartioviraston hallintoneuvostot hyväksyvät kyseisen järjestelyn.


</Amend>
<Amend>Tarkistus		<NumAm>41</NumAm>

<DocAmend>Ehdotus asetukseksi</DocAmend>
<Article>15 artikla – 1 kohta – 1 alakohta</Article>
	

	Komission teksti
	Tarkistus

	Hallintoneuvosto koostuu yhdestä kunkin jäsenvaltion edustajasta ja neljästä komission edustajasta, joilla kaikilla on äänioikeus.
	Hallintoneuvosto koostuu yhdestä kunkin jäsenvaltion edustajasta, neljästä komission edustajasta ja yhdestä Euroopan parlamentin edustajasta. Ainoastaan jäsenvaltioiden ja komission edustajilla on äänioikeus.


</Amend>
<Amend>Tarkistus		<NumAm>42</NumAm>

<DocAmend>Ehdotus asetukseksi</DocAmend>
<Article>15 artikla – 2 kohta</Article>
	

	Komission teksti
	Tarkistus

	2.	Kukin jäsenvaltio ja komissio nimittää oman hallintoneuvoston jäsenensä sekä varajäsenen, joka edustaa hallintoneuvoston jäsentä hänen poissa ollessaan.
	[bookmark: _GoBack]2.	Kukin jäsenvaltio, komissio ja Euroopan parlamentti nimittävät oman hallintoneuvoston jäsenensä sekä varajäsenen, joka edustaa hallintoneuvoston jäsentä hänen poissa ollessaan.


</Amend>
<Amend>Tarkistus		<NumAm>43</NumAm>
<DocAmend>Ehdotus asetukseksi</DocAmend>
<Article>41 artikla – 1 kohta</Article>
	

	Komission teksti
	Tarkistus

	1.	Komissio suorittaa viimeistään viiden vuoden kuluttua ... päivästä ...kuuta ... [voimaantulopäivä] sekä sen jälkeen viiden vuoden välein arvioinnin, jossa tarkastellaan erityisesti viraston ja sen toimintatapojen vaikuttavuutta, tehokkuutta ja tuloksellisuutta. Arvioinnissa on tarkasteltava erityisesti tarvetta muuttaa viraston toimeksiantoa ja tällaisten muutosten taloudellisia vaikutuksia.
	1.	Komissio suorittaa viimeistään viiden vuoden kuluttua ... päivästä ...kuuta ... [voimaantulopäivä] sekä sen jälkeen viiden vuoden välein arvioinnin, jossa tarkastellaan erityisesti viraston ja sen toimintatapojen vaikuttavuutta, tehokkuutta ja tuloksellisuutta, mukaan lukien sen yhteistyö muiden EU:n virastojen, erityisesti 12 artiklassa tarkoitettujen, kanssa. Arvioinnissa on tarkasteltava erityisesti tarvetta muuttaa viraston toimeksiantoa, myös siitä, miten muiden EU:n virastojen kanssa tehtävää yhteistyötä voidaan parantaa, ja tällaisten muutosten taloudellisia vaikutuksia.


</Amend>

</RepeatBlock-Amend>

